**San Miguel de Biobra** é unha parroquia que se localiza no norte do concello de Rubiá. Segundo o padrón municipal de 2004 tiña 65 habitantes (36 homes e 29 mulleres), distribuídos en 1 entidade de poboación, o que supón unha diminución en relación ao ano 1999 cando tiña 89 habitantes.

Xeografía
---------

A parroquia está situada á beira da estrada N-120. Biobra forma parte do parque natural da Serra da Enciña da Lastra. Na parte alta da aldea está situado o seu Centro de Interpretación, desde onde parten interesantes rutas sinalizadas para andar. Pola parroquia pasa unha variante da vía de inverno do Camiño de Santiago.

Patrimonio
----------

Na igrexa parroquial hai un retablo con talle policromado. Ten unha figura da Virxe do Rosario e un sagrario coa Verónica na porta obra de Gregorio Español, ao igual có que fixo en Tejados (Valderrey, provincia de León). O retablo ten tamén dúas virtudes -a fe e a esperanza- na predela, similar á da parroquia de Correxais (Vilamartín de Valdeorras), feito por Jerónimo de Salazar a comezos do século XVII.

O Boletín Oficial de Minas recolle un rexistro mineiro para unha explotación de antimonio en Ferradal e Teso, realizado por J. de D. Acevedo en abril de 1844, na mina de Reservada. En 1890 unha compañía alemá fixo unha cata para extraer antimonio, mais o proxecto non foi adiante. En 1891 retomouse a escavación na mina Pardo, propiedade do madrileño D. M. Hervella, da que sacou uns 10 000 kg deste semimetal. En 1894 F. Navarro recolle nos *Anales* da Sociedade Española de Historia Natural a presenza de catorce mostras de estibina de Biobra na colección do Museo de Ciencias Naturais.

Na parroquia está a adega Bacelos de Biobra, única con produción ecolóxica da Denominación de Orixe Valdeorras.

Galería de imaxes
-----------------

* Igrexa parroquialIgrexa parroquial
* Lápidas no muro sur da igrexaLápidas no muro sur da igrexa
* Inscrición na fachada da igrexaInscrición na fachada da igrexa
* Rúa a carón da igrexaRúa a carón da igrexa
* Rúa a carón da igrexaRúa a carón da igrexa
* Rúa da NogueiraRúa da Nogueira

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.
2. ↑  Etapa 2: variante Quereño - Tremiñá Arquivado 22 de novembro de 2016 en Wayback Machine. na web *Camino de Invierno* *(en castelán)*.
3. ↑  Igrexa de Biobra, ficha en *Turismo de Galicia*.
4. ↑  Gurriarán, R. (2000): *Da prerromanización ao wolfram: apuntamentos históricos das explotacións mineiras en Valdeorras*. Tórculo Edicións.
5. ↑  "O viño fano a natureza, a cepa e o lugar. A nós tócanos non equivocarnos" Arquivado 22 de novembro de 2016 en Wayback Machine. reportaxe en *Campo Galego*, 31 de agosto de 2016.

Lugares e parroquias
--------------------

### Lugares de Biobra

| Lugares da parroquia de Biobra no concello de Rubiá (Ourense) |  |
| --- | --- |
| Biobra |

### Parroquias de Rubiá

| Galicia | Provincia de Ourense | Parroquias de Rubiá |  |
| --- | --- |
| O Barrio de Cascallá (Nosa. Sra. da Asunción) | Biobra (San Miguel) | Covas (San Salvador) | Oulego (San Miguel) | Pardollán (Santo Estevo) | O Porto (San Cristovo) | Quereño (San Cristovo) | O Robledo da Lastra (Nosa Sra. da Concepción) | Rubiá (Santa Mariña) | A Veiga de Cascallá (Santa Cruz) |

Véxase tamén
------------

### Outros artigos

* Lugares de Rubiá

|  |  |
| --- | --- |
| Control de autoridades | 
* Wd: Q4434718
* código INE: 32073020000
* GeoNames: 3128011

 |